SF พุ่งแรง 5% ก่อนบอร์ด MAJOR ประชุมบ่ายสองวันนี้ จับตา! เคาะขายให้เซ็นทรัลราคาสูง?
SF พุ่งแรง 5% ก่อนบอร์ด MAJOR ประชุมบ่ายสองวันนี้ จับตา! เคาะขายให้เซ็นทรัลราคาสูง? โดย ณ เวลา 11.14 ราคาหุ้นอยู่ที่ระดับ 11.60 บาท บวก 0.50 บาท ด้วยมูลค่าซื้อขาย 135.69 ล้านบาท 
SF พุ่งแรง 5% ก่อนบอร์ด MAJOR ประชุมบ่ายสองวันนี้ จับตา! เคาะขายให้เซ็นทรัลราคาสูง? โดย ณ เวลา 11.14 ราคาหุ้นอยู่ที่ระดับ 11.60 บาท บวก 0.50 บาท ด้วยมูลค่าซื้อขาย 135.69 ล้านบาท
5 ก.ค. 2564

ผู้สื่อข่าวรายงานว่า วันนี้(5 ก.ค.64) ราคาหุ้นบริษัท สยามฟิวเจอร์ดีเวลอปเมนท์ จำกัด (มหาชน) หรือ SF ณ เวลา 11.14 อยู่ที่ระดับ 11.60 บาท บวก 0.50 บาท หรือ 4.50% ด้วยมูลค่าซื้อขาย 135.69 ล้านบาท

ด้านแหล่งข่าวจากวงการวาณิชธนกิจ เปิดเผยว่า คณะกรรมการบริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR มีกำหนดการประชุมเพื่อพิจารณาวาระสำคัญเกี่ยวกับการจำหน่ายเงินลงทุน (หุ้น) ใน SF ให้กับบริษัท เซ็นทรัลพัฒนา จำกัด (มหาชน) หรือ CPN ในช่วงเวลาประมาณ 14.00น. วันนี้ (5 ก.ค.)
ทั้งนี้ หากอ้างอิงราคาซื้อขายหุ้น SF ตามที่ “ข่าวหุ้นธุรกิจ” รายงานก่อนหน้านี้ คือ 12 บาทต่อหุ้น ซึ่งสูงกว่าราคาปิดบนกระดานของวันทำการก่อนหน้า (2 ก.ค.) ที่ระดับ 11.10 บาท ราว 8.10% ดังนั้นจึงน่าสนใจว่าราคาหุ้น SF ที่ปรับตัวขึ้นในวันนี้เป็นการขานรับกับราคาที่จะมีการซื้อขาย ซึ่งจะถูกใช้เป็นราคาอ้างอิงในการทำคำเสนอซื้อ หรือ “เทนเดอร์ ออฟเฟอร์” โดย CPN ด้วยหรือไม่
ทั้งนี้ หากมีความคืบหน้าเพิ่มเติม ทีมข่าว “ข่าวหุ้นธุรกิจออนไลน์” จะรายงานให้ทราบต่อไป ขณะเดียวกัน หากที่ประชุมคณะกรรมการ MAJOR มีการประชุมและได้มติออกมาเป็นอย่างไรนั้น ก็ต้องดำเนินการเปิดเผยข้อมูลต่อตลาดหลักทรัพย์แห่งประเทศไทย (ตลท.) ต่อไป